על ענף רענן
על ענף רענן ליבלבו נעורי; צחקתי כנגד הרוח; אני הוא העץ מה עמקו שורשי; צמחתי ירוק ובטוח; אביב משוגע אז פרח בעולם; קצר ימים אחריו בא הקיץ; מאובק ולוהט הוא ניתך בפני; עד שורש צמאתי למים.; ושמש יוקדת הצלתי עליו; וככה הוספנו לצמוח; השורש הגזע עלה וענף; ביחד אנחנו כח; כן ביחד אנחנו כח; והקיץ ארוך ועלה וענף; מחזקים זה את זה ערב ערב; וכעת בגבי אני חש רוח סתיו; עייפים בי קנה ופטוטרת; כבר אינני ירוק מאדים ומצהיב; לא תלוש עוד קשור למסורת; ויודע ששוב לא ישוב העתיד; והסתיו קצר מן החורף; שלום ידידי שורש גזע ענף; עוד מעט ואצא קצת לשוח; כי הלילה הזה אני הנידף; אפקיר את עצמי לרוח; כן אפקיר את עצמי לרוח; ולאן שהרוח הולכת אלך; לא שאלתי לאן היא נושבת; מה עלה בשביל עץ ומה עץ לעלה; על זה עוד ראוי לשבת; מה קרה לגזעי זה אתה שם ענף; אי אפשר להיות עוד בטוח; מעלה מטה נסחף ונגרף לי ענף; כעלה נישא ברוח; שלום ידידי שורש גזע ענף..; הביטו איני נאחז עוד בכלום; באויר החופשי אין בי פחד; לצאת לרחף אל מסע הסיום; שם לאן שהרוח לוקחת; שם לאן שהרוח לוקחת; לרוח לרוח לרוח; כן אפקיר את עצמי לרוח; 